Държавен вестник, бр. 59, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  59
19. „Пакетна продажба“ е предлагането или 
сключването на договор за кредит в пакет с 
други отделни финансови продукти или услуги, 
при което договорът за кредит се предлага 
на потребителя и отделно, но не непременно 
при същите условия, както при съвместното 
предлагане с допълнителните услуги.
20. „Потребител“ е всяко физическо лице, 
което при сключването на договор за кредит 
за недвижим имот действа извън рамките на 
своята търговска, стопанска или професио­
нална дейност.
21. „Предоставяне на съвет“ е услуга по 
предоставяне на индивидуални препоръки на 
потребителя по един или повече видове кредит 
и свързаните с тях сделки, което представлява 
отделна дейност от предоставянето на кредит 
и кредитното посредничество.
22. „Приемаща държава“ е държава членка, 
различна от изпращащата държава, в която 
кредиторът или кредитният посредник имат 
клон или директно предоставят услуги.
23. „Променлив лихвен процент“ е лихве­
ният процент, предвиден в клауза на договора 
за кредит, по силата на която кредиторът и 
потребителят договарят, че приложимият 
към договора за кредит лихвен процент се 
формира на база на променлива компонента 
и фиксирана надбавка. Фиксираната надбавка 
не може да бъде променяна едностранно за 
целия срок на договора за кредит.
24. „Референтен лихвен процент“ е лих­
веният процент, използван като основа за 
изчисляване на приложимия към договора за 
кредит променлив лихвен процент. Той пред­
ставлява пазарен индекс ЛИБОР, ЮРИБОР,
СОФИБОР и/или индикатори, публикува­
ни от Българската народна банка и/или от 
Националния статистически институт, или 
комбинация от тях.
25. „Референтен показател“ е пазарен ин­
декс или индикатор, който се използва при 
определяне на референтния лихвен процент.
26. „Служител“ е:
а) всяко физическо лице, което работи 
за кредитор или кредитен посредник, което 
непосредствено извършва дейности в обхвата 
на този закон и което е в преки отношения 
с потребителите;
б) всяко физическо лице, което пряко 
ръководи и контролира лицата по буква „а“.
27. „Траен носител“ е всеки носител, даващ 
възможност на потребителя да съхранява 
адресирана до него информация по начин, 
който позволява лесното є използване за 
период от време, съответстващ на целите, за 
които е предназначена информацията, и който 
позволява непромененото възпроизвеждане 
на съхранената информация.
28. „Условно задължение или гаранция“ е до­
говор за кредит, който гарантира изпълнението 
на друга допълнителна спрямо кредита сделка 
и където главницата, обезпечена с недвижим 
имот, може да бъде усвоена при настъпването 
на предвидени в договора събития.
29. „Фиксиран лихвен процент по кредита“ 
е лихвеният процент, предвиден в клауза 
на договора за кредит, по силата на която 
кредиторът и потребителят договарят един 
постоянен лихвен процент за целия срок на 
договора за кредит или договарят няколко 
лихвени процента за отделни периоди от 
продължителността на договора за кредит, 
през които се прилага само определеният 
фиксиран лихвен процент. Когато не всички 
лихвени проценти по кредита за отделните 
периоди са определени в договора за кредит, 
приема се, че лихвеният процент по кредита 
е фиксиран само за отделните периоди, през 
които лихвеният процент е определен изклю­
чително с помощта на определен фиксиран 
процент, договорен при сключването на 
договора за кредит.
§ 2. Този закон въвежда изискванията 
на Директива 2014/17/ЕС на Европейския 
парламент и на Съвета от 4 февруари 2014 г. 
относно договорите за кредити за жилищни 
недвижими имоти за потребители и за изме­
нение на директиви 2008/48/ЕО и 2013/36/ЕС 
и Регламент (ЕС) № 1093/2010.
§ 3. Кредиторите и органите, които уп­
ражняват контрол по този закон, прилагат 
насоките, издадени от Европейския банков 
орган по прилагане на Директива 2014/17/
ЕС на Европейския парламент и на Съвета 
от 4 февруари 2014 г. относно договорите за 
кредити за жилищни недвижими имоти за 
потребители и за изменение на директиви 
2008/48/ЕО и 2013/36/ЕС и Регламент (ЕС) 
№ 1093/2010.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 4. Този закон не се прилага за договори 
за кредит за недвижими имоти, сключени с 
потребители преди датата на влизането му в 
сила, с изключение на чл. 41.
§ 5. (1) Лицата, които до влизането в сила 
на този закон извършват дейности по § 1, 
т. 8 от допълнителните разпоредби, може до 
21 март 2017 г. да продължат да извършват 
тези дейности в Република България при 
спазване изискванията на този закон.
(2) За извършване на дейности по § 1, т. 8 
от допълнителните разпоредби след 21 март 
2017 г. лицата по ал. 1 трябва да подадат за­
явление за вписване в регистъра по чл. 51 в 
срок до 21 януари 2017 г.
(3) Лицата по смисъла на § 1, т. 10 от допъл­
нителните разпоредби привеждат дейността 
си в съответствие с този закон в двумесечен 
срок от влизането му в сила.